Paul Tracy

Paul Tracy (s. 17. joulukuuta 1968 Scarborough, Kanada) on kanadalainen Champ Car -kuljettaja.

Ura
Tracy aloitti mikroautoissa jo nuorena. Vuonna 1985 Tracy 16-vuotiaana voitti nuorimpana kilpailijana Canadian Formula Ford -sarjan. Viisi vuotta myöhemmin hän voitti Indy Lights -mestaruuden.

Vuonna 1991 Tracy ajoi ensimmäisen Champ Car -kilpailunsa ja kaksi vuotta myöhemmin hän ajoi ensimmäisen täyden kautensa ja sijoittui kolmanneksi voittaen viisi osakilpailua. Tracyllä on eniten osakilpailuvoittoja Champ Car -sarjan aktiivikuskeista. Vuonna 2003 hän voitti koko sarjan ja seitsemän osakilpailua.

Indianapolis 500 -kilpailussa Tracy on ollut mukana viidesti. Hänen paras sijoituksensa on vuoden 2002 toinen sija.

Kanadalaiset autourheilijat
Champ Car -mestarit
NASCAR-kuljettajat
Grand-Am-kuljettajat
Vuonna 1968 syntyneet
Elävät henkilöt